
KUVENDI
SEKRETARI I PËRGJITHSHËM

Nr_____Prot      		                                                          Tiranë më, ___ .___.2022

	
Lënda:	Njoftim për pjesëmarrje në aktivitet

Drejtuar:	Kryetares së Kuvendit, SH.S.Znj. Lindita NIKOLLA


[bookmark: _Hlk74215856]E nderuar Kryetare, 

Komisioni për Politikën e Jashtme ka planifikuar të zhvillojë një vizitë pune në Kalabri të Italisë në datat 16 – 20 (e enjte – e hënë) qershor 2022.
Kryetari i Grupit Parlamentar të PS-së, z. Taulant Balla ka miratuar zhvillimin e vizitës dhe ka propozuar si pjesëmarrës në vizitë znj. Mimi Kodheli, Kryetare; z. Blendi Klosi, Zëvendëskryetar, z. Lavdrim Krrashi dhe znj. Hatixhe Konomi anëtarë.
Kryetari i Grupit të PD-së, z. Enkelejd Alibeaj ka miratuar zhvillimin e vizitës dhe ka propozuar si pjesëmarrës në delegacion z. Kreshnik Çollaku, anëtar dhe z. Agron Gjekmarkaj, anëtar zëvendësues.
Bazuar në pikën 4 të nenit 7 të “Rregullores së Kuvendit të RSH” dhe procedurave të përcaktuara në  “Rregulloren e Brendshme mbi udhëtimet Ndërkombëtare”, lutemi miratimin Tuaj për realizimin e kësaj vizite.

Në rast miratimi, Kuvendi i Shqipërisë do të mbulojë të gjitha shpenzimet e pjesëmarrjes në aktivitet: shpenzimet e transportit me traget (në itinerarin Durrës-Bari-Durrës), shpenzimet e akomodimit, shpenzimet e transportit rrugor me automjet dhe shpenzimet e bëra në kuadër të COVID-19.
Sqarojmë se nga një komunikim bërë me Ambasadën tonë në Romë por edhe me Kryetarin e Bashkisë së San Demetrio Corone sugjerohet që për efekt financiar të përdoret automjeti nga Kuvendi në itinerarin Tiranë-Durrës-Tiranë si dhe për transportin e brendshëm në Itali.
Pas miratimit Tuaj, ngarkohen shërbimet e Kuvendit të ndjekin procedurat përkatëse.

